বেইস (বাদ্যযন্ত্র)
বেইস এক ধরনের ইউরোপীয় বাদ্যযন্ত্র যা কনসার্টে সহযোগী যন্ত্র হিসাবে ব্যবহৃত হয়। এটি দেখতে অনেকটাই বেহালার মতো; বাজানোর জন্যও ব্যবহার করা হয় ছড়। তারের ওপর ছড় টানা হলেও এটি মূলত "পারকাশন" বাদ্যযন্ত্র। বেইস সহযোগে উৎপন্ন শব্দ খুব খাদে হয়। বেইস গিটারের সঙ্গেও এর সম্পর্ক নেই যদিও সাদৃশ্যতা রয়েছে অনেক। এর উচ্চতা ৫ থেকে ৮ ফুট পর্যন্ত হয়ে থাকে। এর নিকটরূপ আরেকটি যন্ত্র হলো চেলো। দাঁড়িয়ে বাজানো যায় এই যন্ত্র কিংবা উঁচু চেয়ারে বসে বাজানো চলে। খোলের অংশটি মাটিতে রেখে তারের তথা গ্রীবার অংশটি বাম কাঁধে রেখে ডান হাতে ছড় টেনে বেইস বাজাতে হয়। গভীর খাদের ধম্‌ ধম্‌ শব্দের জন্য গুরুগম্ভীর আবহ সৃষ্টিতে এই বাদ্যযন্ত্র সাহায্য করে।